open-index/open-wikipedia-markdown huggingface dataset:
Chen Meng

**Čen Meng** (, g. 1994 m. sausio 15 d., Čingdao) – Kinijos stalo tenisininkė, pasaulio ir olimpinė čempionė. 2020 m. sausį buvo pirmoji raketė pasaulio reitinge.

## Biografija
2008 m. tapo pasaulio jaunimo čempione. 2014 m. Azijos žaidynėse iškovoti du aukso medaliai. 2014 m. pirmą kartą tapo pasaulio komandinės rungties čempione.

Savo debiutinėse 2020 m. vasaros olimpinėse žaidynėse Meng pateko į finalinį etapą, kuriame įveikė bendratautę Sun Yingsha ir tapo olimpine čempione.

## Šaltiniai
Goda Ferensienė

**Goda Ferensienė** (1932 m. gruodžio 22 d. Klaipėdoje – 2021 m. liepos 21 d. Vilniuje) – Lietuvos žurnalistė, vertėja.

## Biografija
1953 metais baigė Klaipėdos Kristijono Donelaičio gimnaziją, o 1959 m. Vilniaus universitete baigė rusų kalbos ir literatūros studijas. Taip pat studijavo ir žurnalistiką.

1960–1966 metais buvo „Valstiečių laikraščio“ korespondentė. 1970–1990 m. dirbo korespondente žurnale „Šluota“. 1971–1973 metais stažavosi Maskvoje, satyros ir humoro žurnale „Krokodil“ (Krokodilas).

Parašė prisiminimų, apybraižų knygų. Tuo pačiu specializavosi kaip vertėja humore ir satyroje. Išvertė į lietuvių kalbą apie 15 apysakų, romanų, humoro knygų. Vertė iš bulgarų, lenkų ir rusų kalbų.

Nuo 1973 m. buvo Lietuvos žurnalistų sąjungos narė. Aktyviai dalyvavo LŽS Senjorų klubo veikloje.

## Bibliografija
* *Rytoj to nebus*. – Vilnius: Litimo, 1998. – 176 p. 
* *Vedybos-radybos*. – Vilnius: Vaga, 2001. – 178 p.
* *Vakar ir šiandien*. – Vilnius: Charibdė, 2004. – 168 p.
* *Grįžtu į vakardieną*. – Vilnius: Charibdė, 2009. – 136 p.
* *Aš jų pasigesiu. Prisiminimai, laiškai, straipsniai, interviu*. – Vilnius: Alma littera, 2012. – 200 p.

### Vertimai
* *Gabrovo šypsenos*. – Vilnius: Mintis, 1984. – 109 p.

## Šaltiniai
Selemon Barega

**Selemonas Barega Širtaga** (, g. 2000 m. sausio 2 d.) – Etiopijos lengvaatletis, kuris specializuojasi ilgų nuotolių bėgime. 2020 m. olimpiados čempionas.

## Biografija
2016 m. pasaulio jaunimo iki 20 metų amžiaus čempionate iškovojo aukso medalį vaikinų 5000 m bėgimo varžybose. 2017 m. debiutavo pasaulio suaugusiųjų čempionate. Barega pateko į 5000 m bėgimo finalą, kuriame užėmė 7-ą vietą.

2018 m. pasaulio uždarų patalpų čempionato 3000 m bėgimo rungtyje Barega iškovojo sidabrą. 2019 m. pasaulio čempionato sidabro medalininkas.

Savo debiutinėse 2020 m. vasaros olimpinių žaidynių vyrų 10000 m bėgimo rungtyje Barega tapo olimpiniu čempionu.

## Šaltiniai
Mete Gazoz

**Metė Gazozas** (*Mete Gazoz*, g. 1999 m. birželio 8 d., Stambule) – turkų šaulys iš lanko, olimpinis čempionas.

## Biografija
2013 m. pasaulio jaunučių čempionate pelnė vaikinų komandinį sidabro medalį. 2014 m. dalyvavo jaunimo olimpinėse žaidynėse, kuriose užėmė 4-ą vietą.

2016 m. Europos čempionate iškovojo vienetų sidabro medalį ir užsitikrino patekimą į olimpines žaidynes. Savo debiutinėse 2016 m. vasaros olimpinėse žaidynėse turkas užėmė 17-ą vietą. 2018 m. Viduržemio jūros žaidynių čempionas.

2020 m. vasaros olimpinėse žaidynėse dalyvavo dvejose rungtyse. Mišrių porų varžybose kartu su Yasemin Anagöz pateko į pusfinalį, bet jame pralaimėjo Nyderlandų duetui. Kovoje dėl bronzos pralaimėta Meksikos rinktinei ir galutinėje rikiuotėje turkai užėmė 4-ą vietą. Vyrų vienetų varžybose Gazoz pasiekė finalą, kuriame įveikė italą Mauro Nespoli ir tapo olimpiniu čempionu.

## Šaltiniai
Gian Marco Berti

**Džianmarkas Bertis** (*Gian Marco Berti*, g. 1982 m. lapkričio 11 d.) – San Marini šaulys į skriejančius taikinius, olimpinis prizininkas.

## Biografija
Atrankoje į 2020 m. olimpaidą Berti olimpinio kelialapio neiškovojo, bet pelnė specialųjį pakvietimą mažosioms šalims. Savo debiutinėse 2020 m. vasaros olimpinėse žaidynėse San Marino atstovas dalyvavo dvejose rungtyse. Vyrų tranšetinės aikštelės varžybose Berti surinko 121 taškus ir liko 18-as. Mišrių porų tranšėjos rungties kvalifikacijoje kartu su Alessandra Perilli surinko 148 taškus ir pateko į auksinį finalą prieš Ispanijos rinktinę. Finale nusileidę vienu tašku San Marino atstovai pelnė sidabro medalius. Berti taip pat tapo pirmuoju San Marino atstovu vyru, kuris pelnė olimpinį medalį.

## Šaltiniai
Stefanos Ntouskos

**Stefanas Ntuskas** (, g. 1997 m. kovo 29 d., Janinoje) – graikų irkluotojas, olimpinis čempionas.

## Biografija
2015 m. pasaulio jaunimo iki 23 metų amžiaus čempionate iškovotas bronzos medalis pavienių dvejetų varžybose. 2016 m. pasaulio iki 23 metų amžiaus čempionate iškovotas sidabras. Tais pačiais metais debiutavo 2016 m. vasaros olimpinėse žaidynėse. Ntouskos kartu su Graikijos rinktine dalyvavo vyrų lengvo svorio pavienių ketvertų varžybose. Įgula pasiekė finalą, kuriame užėmė 6-ąją vietą.

2018 m. tapo nugalėtoju Europos iki 23 metų amžiaus ir Viduržemio jūros čempionatuose.

2020 m. vasaros olimpinėse žaidynėse dalyvavo vyrų vienviečių valčių varžybose. Ntouskos laimėjo savo atrankos plaukimą, o ketvirtfinalyje nusileido norvegui Kjetil Borch ir liko antras. Pusfinalyje dėl patekimo į finalą 2 km distanciją įveikė pirmas ir pateko į A finalo plaukimą. Finaliniame plaukime graikas pasiekė naują olimpinį rekordą ir iškovojo aukso medalį.

## Šaltiniai
Hugo Boucheron

**Hugo Bušeronas** (*Hugo Boucheron*, g. 1993 m. gegužės 30 d., Lione) – prancūzų irkluotojas, olimpinis čempionas.

## Biografija
2015 m. Europos čempionate vyrų porinių dvejetų varžybose prancūzas pelnė sidabro medalį. Savo debiutinėse 2016 m. vasaros olimpinėse žaidynėse pateko į vyrų dvejetų finalą, kuriame užėmė 6-ąją vietą.

2018 m. tapo Europos ir pasaulio čempionatų nugalėtoju.

2020 m. vasaros olimpinėse žaidynėse dalyvavo vyrų porinių irklų dvieviečių valčių varžybose. Poroje su Matthieu Androdias pateko į rungties finalinį plaukimą. Finale prancūzai pasiekė naują olimpinį rekordą bei iškovojo aukso medalius.

## Šaltiniai
Kiran Badloe

**Kiranas Badlu** (*Kiran Badloe*, g. 1994 m. rugsėjo 13 d., Almerėje) – Nyderlandų burlenčių sportininkas, olimpinis čempionas.

## Biografija
2010 m. startavo pirmose jaunimo olimpinėse žaidynėse, kuriose užėmė 19-ą vietą.

2016 m. pasaulio čempionate iškovojo savo pirmąjį medalį – bronzą. 2019 m. pirmą kartą tapo pasaulio čempionu RS:X burlenčių klasėje. Sportininkas aukso medalius iškovojo 2020 m. ir 2021 m. čempionatuose. 2019 m. Europos čempionate iškovojo pirmąjį Europos čempiono titulą.

Savo debiutinėse 2020 m. vasaros olimpinėse žaidynėse Nyderlandų atstovas startavo  burlenčių varžybose. Sportininkas laimėjo penkis iš dvylikos plaukimų, bei liko antras finalinėje regatoje. Iš viso surinkęs 36 baudos taškus Badloe tapo olimpiniu čempionu.

## Šaltiniai
Lu Yunxiu

**Lu Junsiu** (, g. 1996 m. sausio 10 d., Džangdžou) – Kinijos burlenčių sportininkė, olimpinė čempionė.

## Biografija
2017 m. pasaulio RS:X burlenčių klasės čempionate iškovojo bronzos medalį. 2019 m. pirmą kartą tapo pasaulio RS:X klasės čempione.

Savo debiutinėse 2020 m. vasaros olimpinėse žaidynėse Kinijos atstovė startavo  burlenčių varžybose. Sportininkė laimėjo dvejus iš dvylikos plaukimų, bei liko trečią finalinėje regatoje. Iš viso surinkusi 36 baudos taškus Yunxiutapo olimpine čempione.

Kadangi RS:X klasė buvo išraukta iš olimpinės programos, Lu Yunxiu yra paskutinė šios klasės olimpinė čempionė.

## Šaltiniai
Bi Kun

**Bi Kunas** (, g. 1995 m. lapkričio 12 d.) – Kinijos burlenčių sportininkas, olimpinis prizininkas.

## Biografija
2018 m. dalyvavo 2018 m. Azijos žaidynėse. Vyrų RS:X burlenčių regatoje Kun laimėjo vienuolika iš penkiolikos plaukimų ir pelnė aukso medalį.

Savo debiutinėse 2020 m. vasaros olimpinėse žaidynėse Kinijos atstovas startavo  burlenčių varžybose. Sportininkas laimėjo vieną iš dvylikos plaukimų, bei liko ketvirtas finalinėje regatoje. Iš viso surinkęs 75baudos taškus Kun pelnė bronzos medalį.

## Šaltiniai
Enėjas Silvijus

**Enėjas Silvijus** () – romėnų mitologijos personažas, Silvijaus sūnus, Askanijo anūkas; trečiasis mitinis Alba Longos, miesto Lacijuje, valdovas. Silvijai laikė jį savo giminės pradininku. Pasak Dionisijo, valdęs 31 metus. Ovidijus tarp Alba Longos valdovų Enėjo Silvijaus nemini.

Pasak Livijaus ir Dionisijo, Enėjo Silvijaus įpėdinis buvęs Lotynas Silvijus.

## Išnašos
Beth Shriever

**Bet Šriver** (*Beth Shriever*, g. 1999 m. balandžio 19 d., Leitenstoune) – anglų dviratininkė, kuri specializuojasi BMX rungtyse. 2020 m. vasaros olimpinių žaidynių čempionė.

## Biografija
2016 m. Europos čempionate Jungtinės Karalystės atstovė pelnė sidabro medalį. 2017 m. tapo pasaulio jaunimo čempione. 2018 m. pasaulio suaugusiųjų čempionate užėmė 18-ą vietą.

Savo debiutinėse 2020 m. vasaros olimpinėse žaidynėse Shriever dalyvavo BMX dviračių greičio lenktynėse. Atrankiniame etape Shriever laimėjo savo pogrupį, bei buvo nenugalima trijuose pusfinalio etapuose. Finaliniame važiavime britė aplenkė visas varžoves ir tapo pirmąją BMX dviratininke iš Jungtinės Karalystės laimėjusia olimpinį aukso medalį.

## Šaltiniai
Niek Kimmann

**Nijkas Kimmanas** (g. 1996 m. gegužės 20 d., Hardenberge) – olandų dviratininkas, kuris specializuojasi BMX rungtyse. 2020 m. vasaros olimpinių žaidynių čempionas.

## Biografija
2014 m. Kimmann tapo pasaulio jaunimo čempionu. Tais pačiais metais dalyvavo jaunimo olimpinėse žaidynėse, kuriose iškovojo bronzos medalį.

2015 m. Nyderlandų atstovas tapo pasaulio čempionu vyrų BMX lenktynių varžybose. Savo debiutinėse 2016 m. vasaros olimpinėse žaidynėse Kimmann pateko į finalą, kuriame užėmė 7-ą vietą.

2020 m. vasaros olimpinėse žaidynėse Kimmann dalyvavo BMX dviračių greičio lenktynėse. Atrankiniame etape Kimmann laimėjo savo pogrupį, bei finišavo pirmas susumavus trijus pusfinalių rezultatus. Finaliniame važiavime olandas aplenkė visus varžovus ir tapo pirmuoju BMX dviratininku iš Nyderlandų laimėjusiu olimpinį aukso medalį.

## Šaltiniai
Avishag Semberg

**Avišag Semberg** (, g. 2001 m. rugsėjo 16 d., Gederoje) – Izraelio tekvondo sportininkė, olimpinė prizininkė.

## Biografija
2016 m. pasaulio jaunimo čempionate iškovotas bronzos medalis. 2017 m. Europos jaunimo čempionato bronzos medalininkė. 2018 m. dalyvavo jaunimo olimpinėse žaidynėse, kuriose užėmė 5-ą vietą.

2020 m. Europos olimpinių svorio kategorijų čempionate iškovotas aukso medalis.

Savo debiutinėse 2020 m. vasaros olimpinėse žaidynėse Semberg dalyvavo moterų iki 49 kg kategorijoje. Sportininkė pirmoje kovoje įveikė Puerto Riko atstovę Victoria Stambaugh, bet antrajame etape nusileido vėliau auksą pelniusiai Tailando atstovei Panipak Wongpattanakit. Paguodos varžybose įveiktos atstovas iš Vietnamo bei Turkijos bei taip užsitikrintas sportininkės pirmasis olimpinis bronzos medalis.

## Šaltiniai
Ruth Gbagbi

**Rut Gbagbi** (*Ruth Gbagbi*, g. 1994 m. vasario 7 d., Abidžane) – Dramblio Kaulo Kranto tekvondo sportininkė, olimpinė prizininkė.

## Biografija
2010 m. Gbagbi startavo pirmose jaunimo olimpinėse žaidynėse, kuriose užėmė 9-ą vietą. 2011 m. Afrikos žaidynėse iškovotas bronzos medalis. Savo debiutinėse 2012 m. vasaros olimpinėse žaidynėse sportininkė užėmė 7-ą vietą.

2015 m. Afrikos žaidynių nugalėtoja. 2016 m. vasaros olimpinėse žaidynėse Dramblio Kaulo Kranto atstovė pelnė savo pirmąjį olimpinį medalį – bronzą.

2017 m. pasaulio čempionate svorio kategorijoje iki 62 kg Ruth Gbagbi iškovojo aukso medalį.

2020 m. vasaros olimpinių žaidynių moterų iki 67 kg svorio kategorijos pusfinalyje Ggagbi pralaimėjo Jungtinės Karalystės atstovei Lauren Williams. Paguodos dvikovoje įveikta brazilė Milena Titoneli ir iškovotas antrasis bronzos medalis.

## Šaltiniai
Cheick Sallah Cissé

**Šeikas Salahas Sisė** (*Cheick Sallah Cissé*, g. 1993 m. rugsėjo 19 d., Bvakėje) – Dramblio Kaulo Kranto tekvondo sportininkas, olimpinis čempionas.

## Biografija
2015 m. Afrikos žaidynėse iškovotas aukso medalis. 2016 m. pirmą kartą tapo Afrikos čempionu.

Savo debiutinėse 2016 m. vasaros olimpinėse žaidynėse Dramblio Kaulo Kranto atstovas finale įveikė britą Lutalo Muhammad ir tapo olimpiniu čempionu.

2018 m. Afrikos čempionate pelnė sidabro medalį.

2020 m. vasaros olimpinėse žaidynėse pralaimėjo pirmąją kovą Maroko atstovui Achraf Mahboubi ir neapgynė olimpinio čempiono vardo.

## Šaltiniai
Dejan Georgievski

**Dejanas Georgievskis** (*Дејан Георгиевски*, g. 1999 m. gegužės 8 d., Skopjė) – Šiaurės Makedonijos tekvondo sportininkas, olimpinis prizininkas.

## Biografija
2018 m. Viduržemio jūros žaidynėse iškovotas sidabro medalis. 2021 m. Europos čempionate Georgievski liko 9-oje vietoje.

Savo debiutinėse 2020 m. vasaros olimpinėse žaidynėse Georgievski dalyvavo vyrų virš 80 kg kategorijoje. Finale Šiaurės Makedonijos atstovas nusileido tik Rusijos Olimpinio komiteto atstovui Vladislav Larin ir iškovojo sidabro medalį.

## Šaltiniai
Saleh Al-Sharabaty

**Salehas Salahas al-Šarabati** (, g. 1998 m. rugsėjo 12 d., Zarkoje) – Jordanijos tekvondo sportininkas, olimpinis prizininkas.

## Biografija
2016 m. Azijos čempionate iškovotas bronzos medalis. 2018 m. Azijos žaidynėse pelnytas bronzos medalis.

2021 m. Al-Sharabaty pirmą kartą tapo Azijos čempionu.

Savo debiutinėse 2020 m. vasaros olimpinėse žaidynėse Al-Sharabaty dalyvavo vyrų iki 80 kg kategorijoje. Finale Jordanijos atstovas nusileido tik Rusijos Olimpinio komiteto atstovui Maksim Chramcov ir iškovojo sidabro medalį.

## Šaltiniai
Ivan Litvinovič

**Ivanas Litvinovičius** (*Іван Уладзіміравіч Літвіновіч* g. 2001 m. birželio 26 d., Vileikoje) – Baltarusijos gimnastikas, kuris specializuojasi pratimuose ant batuto. 2020 m. vasaros olimpinių žaidynių čempionas.

## Biografija
2018 m. dalyvavo jaunimo olimpinėse žaidynėse, kuriose užėmė 4-ą vietą.

2019 m. pasaulio batuto gimnastikos čempionate baltarusis finale nusileido tik kinui Gao Lei ir iškovojo sidabro medalį.

Savo debiutinėse 2020 m. vasaros olimpinėse žaidynėse Baltarusijos atstovas startavo vyrų batuto varžybose. Sportininkas laimėjo atrankos varžybas bei buvo nepralenkiamas finale. Surinkęs 61,715 taškų Litvinovič tapo antruoju Baltarusijos atstovu laimėjusiu vyrų batuto olimpinį aukso medalį.

## Šaltiniai
Kengo Kuma

**Kengo Kuma** (, g. 1954 m. rugpjūčio 8 d.) – japonų architektas, Tokijo universiteto ir Kejo universiteto profesorius. Jo suprojektuoti pastatai stovi Japonijoje, Prancūzijoje, JAV, Kinijoje ir kitose pasaulio šalyse. Tarp žymesnių: Japonijos nacionalinis stadionas Tokijuje, V&A dizaino muziejus Dandije, Taikoo Li Sanlitun komercinis pastatas Pekine.

Kengo Kuma gimė Jokohamoje. 1979 m. baigė architektūros studijas Tokijo universitete. 1985–1986 m. kaip vizituojantis dėstytojas dirbo Kolumbijos universitete. 1990 m. įkūrė iki šiol veikiantį savo architektų biurą *Kengo Kuma ir partneriai*. Nuo 1998 m. – Kejo universiteto dėstytojas.

## Galerija


New national stadium tokyo 1.jpg|Japonijos nacionalinis stadionas, Tokijas
Nagasaki Prefectural Art Museum 2017-10-05 (38302378281).jpg|Nagasakio meno muziejus, Nagasakis
Taikoo Li Sanlitun South (20200808170437).jpg|Taikoo Li Sanlitun, Pekinas
Asakusa Culture Tourist Information Center dllu.jpg|Asakusos kultūros turizmo infomacijos centras, Tokijas
Garden Terrace Hotel Nagasaki 2009.jpg|Garden Terrace Hotel, Nagasakis
Cité des arts et de la Culture de Besançon.jpg|Bezansono menų centras, Bezansonas


## Šaltiniai
Matthew Wearn

**Metju Vernas** (*Matthew Wearn*, g. 1995 m. rugsėjo 30 d., Perte) – Australijos buriuotojas sportinėmis jachtomis, olimpinis čempionas.

## Biografija
2017 m. pasaulio Laser vienviečių burlaivių klasės buriavimo čempionate australas pelnė savo pirmąjį medalį – bronzą. 2018 m. pasaulio buriavimo čempionate Wearn iškovojo sidabrą ir pakvietimą į 2020 m. olimpiadą. 2019 m. ir 2020 m. pasaulio čempionatų sidabro medalininkas.

Savo debiutinėse 2020 m. vasaros olimpinėse žaidynėse Australijos atstovas startavo Laser burlaivių varžybose. Sportininkas laimėjo du iš dešimties plaukimų, bei liko antras finalinėje regatoje. Iš viso surinkęs 53 baudos taškus Wearn tapo olimpiniu čempionu.

2024 m. vasaros olimpinėse žaidynėse Laser klasėje apgynė olimpinio čempiono titulą.

## Šaltiniai
Alkos kalno koplyčia

**Alkos kalno koplyčia** – koplyčia, esanti Rietavo savivaldybėje, Alko kaime (Rietavo sen.), 5 km į šiaurės rytus nuo Rietavo, 300 m nuo kelio . Pastatyta ant aukščiausio apylinkėse Alko kalno. Šventkalnyje įsikūrusios senosios Alko 3–iosios kapinės. Gretimo miško masyvas išlaikęs Šventinės girios vardą. Alko kaimo gyventojai ir buvę kraštiečiai čia tradiciškai susirenka pasimelsti už palaidotus protėvius, atgiedoti „Žemaičių kalnų“.

## Istorija
Po oficialaus Lietuvos krikšto įvedimo 1387 m. ant šventųjų kalnų imta statyti krikščionių kulto pastatus. Pasak padavimo, ant Alko kalno buvo aukojama dievams, šventai ugniai, čia gyvenusios vaidilutės.

Didelė koplyčia ant Alko pastatyta 1939 m. Alkakalnio viršūnėje įrengtos senosios kaimo kapinaitės veikė iki 1941 m., kuomet buvo palaidotas paskutinis alkiškis. Šiais laikais šalia koplyčios leista palaidoti jos ilgametį prižiūrėtoją ir tvarkytoją Petrą Vyšniauską (1907–1996).


Alkos kalnas, koplyčia.JPG|Visa koplyčia apkalta skarda
Alkas, Petro Vyšniausko kapas.JPG|Koplyčios prižiūrėtojo P. Vyšniausko kapas


## Šaltiniai
Artem Dolgopyat

**Artiomas Dolgopiatas** ( g. 1997 m. birželio 16 d., Dniepropetrovske, Ukrainoje) – ukrainiečių kilmės Izraelio gimnastas, kuris specializuojasi sportinės gimnastikso rungtyse. 2020 m. vasaros olimpinių žaidynių čempionas.

## Biografija
2014 m. dalyvavo jaunimo olimpinėse žaidynėse, kuriose užėmė 5-ą vietą.

2017 m. pasaulio čempionate pelnė savo pirmąjį medalį – sidabrą laisvųjų pratimų rungtyje. 2019 m. pasaulio čempionate pelnė savo antrąjį sidabro medalį.

2020 m. Europos čempionate iškovota bronza atraminių šuolių varžybose ir auksas laisvųjų pratimų rungtyje.

Savo debiutinėse 2020 m. vasaros olimpinėse žaidynėse Izraelio atstovas iškovojo auksą laisvųjų pratimų rungtyje ir tapo pirmuoju Izraelio gimnastu pelniusiu olimpinį medalį.

## Šaltiniai
Alko kalnas

**Alko kalnas, Alko alkakalnis** – alkakalnis, stūksantis Rietavo savivaldybėje, Alko kaime (Rietavo sen.), 5 km į šiaurės rytus nuo Rietavo, 300 m į šiaurės vakarus nuo kelio . Valstybės saugomas archeologijos paminklas. Kalnas prižiūrimas, pažymėtas paminklo ženklu, informaciniu stendu.

## Geografija

Alko kalnas yra aukščiausia vieta Rietavo seniūnijoje, virš jūros lygio iškilusi 150,7 m. Tai didelis gūbrys Minijos ir Jūros upės baseinų takoskyroje. Esant geram orui, horizonte matyti aplinkinių bažnyčių Rietave, Plungėje, Tveruose, Laukuvoje, Medingėnuose bokštų smailės. Ant kalno išlikusios senosios kapinaitės. Šalia jų stovi Alkos kalno koplyčia. Čia rengiami tradiciniai alkiškių ir buvusių kraštiečių susibūrimai.

## Istorija

Senovėje čia būta reikšmingos šventvietės. Kalno dar viena paskirtis galėjo būti ir gynybinė. Kryžiuočių antpuolių metu kalnas pasitarnaudavo pavojaus laužų sąšaukai. Alko kalnas galėjo būti tradicinių apeigų vieta ir po oficialaus Lietuvos krikšto įvedimo. 

Kalno prieigose driekiasi istorinis Alko kaimas, kuriame 2016 m. atidengtas atminimo akmuo su data „1554“. 

## Šaltiniai
Alkos kalnas (reikšmės)

**Alkos kalnas** (dar vadinamas *aukos kalnu*) – šventvietė, turinti kelias reikšmes:

* Alko alkakalnis, vad. Alkos kalnu (Kretingos raj., Alko k.)
* Betygalos II piliakalnis, vad. Alkos, Aukos kalnu (Raseinių raj., Pilkalnio k.)
* Mikytų alkakalnis, vad. Alkos kalnu (Plungės raj., Mikytų k.)
* Naujosios Įpilties alkakalnis (Alkos kalnas), (Kretingos raj., Naujosios Įpilties k.)
* Rūdaičių alkakalnis, vad. Alkos kalnu (Kretingos raj., Rūdaičių k)
* Joskaudų piliakalnis, vad. Pilies, Alkos, Aukos kalnu (Kretingos raj., Joskaudų k.)

Panašios reikšmės – *alko kalnas, alkakalnis*:
* Alko kalnas (Rietavo sav., Alko k.)
Libitina

**Libitina** () – italikų deivė, personifikuojanti žemę, iš kurios visa gimsta ir į kurią visa sugrįžta. Dėl Libitinos funkcijų vėlesniais laikais romėnai šią dievybę pradėjo tapatinti su Prozerpina, ji laikyta laidotuvių deive. Dar vėlesniais laikais Libitiną imta tapatinti su Venera, ji vadinta Venera Libitina. Teigiama, kad tokia sąsaja veikiausiai atsiradusi dėl to, kad deivės vardą bandyta etimologiškai aiškinti, siejant su žodžiu *libīdo* („aistra“).

Būta Libitinos giraitės, kur stovėjusi šios deivės šventykla, čia buvo laikomi laidojimo reikmenys. Asmuo, užsiimantis tinkamu žmogaus palaidojimu, vadintas *libitinarius*, o jo verslas – *libitina*; iš čia posakiai *libitinam exercere*, arba *facere*, bei *libitina funeribus non sufficiebat*, t. y., „jie visi negalėję būti palaidoti“. Libitinos šventykloje laikyti reikmenys, ypač gultas, ant kurio buvo deginami mirusiųjų kūnai, vadinti *libitina*.

Dionisijas Halikarnasietis mini, kad karalius Servijus Tulijus tam, jog būtų aišku, kiek žmonių mirė, įsakęs, kad už kiekvieną mirusį asmenį Libitinos šventykloje turi būti paliekama po monetą. 

Dėl deivės sąsajų su mirtimi romėnų poetai neretai jos vardu įvardydavo pačią mirtį.

## Išnašos
Vakaris Skibiniauskas

**Vakaris Skibiniauskas** (g. 2003 m. gegužės 29 d.) – Lietuvos futbolininkas. Žaidžia saugo pozicijoje.

## Karjera
V.Skibiniauskas treniruotis pradėjo Kėdainių “Nevėžio” futbolo klube.

Nuo 2015 m. treniravosi Panevėžio R.Sargūno sporto gimnazijoje; eilę metų tapdavo Lietuvos Elitinės jaunių lygos prizininkas. 

2017 m. atstovavo Panevėžio sporto gimnazijos ekipai, kuri dalyvavo Elitinėje U-16 lygoje.

2018 m. atstovavo Panevėžio sporto gimnazijos ekipai, kuri dalyvavo Elitinėje U-17 lygoje.

2019 m. atstovavo Kėdainių „Nėvėžio“ klubui. Žaidė Nevėžis B komandoje, o patekdavo ir į pagrindinę sudėtį. 

2020–2021 m. pirmoje sezono pusėje žaidė Lenkijoje, Gdansko Lechia jaunimo ekipoje.

2021 m. vasarą pranešta, kad grįžo į Kėdainių „Nevėžio“ klubą. Žaidėjo debiutas įvyko 2021 m. liepos 25 d. rungtynėse prieš DFK Dainava. 2021 m. liepos 31 d. rungtynėse prieš FC Hegelmann Litauen žaidėjas nesėkmingai kyštelėjo koją ir nukreipė kamuolį į savus vartus. Tai buvo pirmasis rungtynių įvartis, o galutinis rezultatas buvo triuškinantis: kauniečiai nugalėjo 6:0.

2022 m. tęsė karjerą „Nevėžio“ klube, kuris buvo perkeltas į Pirmą lygą.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas „Nevėžis“
*

## Šaltiniai

## Nuorodos
* alyga.lt
* Soccerway
* transfermarkt.com
* lietuvosfutbolas.lt
* UEFA
Marcell Jacobs

**Marcell Jacobs** (g. 1994 m. rugsėjo 26 d.) – Italijos lengvaatletis, kuris specializuojasi sprinto bėgime. 2020 m. vasaros olimpinių žaidynių čempionas.

## Biografija
2016 m. dalyvavo Europos čempionate šuolių į tolį varžybose. Sportininkas užėmė 11-ą vietą. 2019 m. Pasaulio lengvosios atletikos čempionate Jacobs dalyvavo 100 m bėgimo varžybose, kuriose užėmė 19-ą vietą.

Savo debiutinėse 2020 m. vasaros olimpinėse žaidynėse Jacobs dalyvavo sprinto varžybose. Vyrų 100 m bėgimo atrankoje italas distanciją įveikė per 9,94 s ir pasiekė naująjį Italijos nacionalinį rekordą bei pateko į kitą etapą. Pusfinalio bėgime italas pagerinęs Europos rekordą (9,84 s) su septintu rezultatu pateko į finalinį bėgimą. Finale Jacobs distanciją įveikė per 9,80 s ir dar kartą pagerinęs Europos rekordą tapo olimpiniu čempionu. Jacobs tapo pirmuoju italu laimėjusiu 100 m bėgimą olimpinėje istorijoje. Komandinės estafetės 4 x 100 m rungtyje kartu su Italijos nacionaline rinktine laimėjo antrąjį aukso medalį.

2022 m. pasaulio uždarų patalpų čempionate Jacobs startavo 60 m rungtyje. Finale sprinteris distanciją įveikė per 6,41 s ir pagerinęs Europos rekordą pelnė aukso medalį.

## Šaltiniai
Gianmarco Tamberi

**Gianmarco Tamberi** (g. 1992 m. birželio 1 d.) – Italijos lengvaatletis, kuris specializuojasi šuoliuose į aukštį. 2020 m. vasaros olimpinių žaidynių čempionas.

## Biografija
2011 m. Europos jaunimo čempionate iškovotas bronzos medalis. 2012 m. debiutavo Europos suaugusiųjų čempionate, kuriame užėmė 5-ą vietą. Tais pačiais metais debiutavo 2012 m. vasaros olimpinėse žaidynėse, kuriose liko 21-oje vietoje.

2016 m. Tamberi tapo pasaulio uždarų patalpų čempionu. Tais pačiais metais italas pirmą kartą laimėjo Europos čempionatą. 2019 m. Europos uždarų patalpų čempionato nugalėtojas. 

2020 m. vasaros olimpinėse žaidynėse Tamberi dalyvavo vyrų šuolių į aukštį varžybose. Finale sportininkas įveikė 2,37 m aukštį be baudos taškų ir kartu su Kataro atstovu Mutaz Essa Barshim laimėjo aukso medalį. Jis tapo pirmuoju italu istorijoje laimėjusiu olimpinį auksą vyrų šuoliuose į aukštį.

## Šaltiniai
Dmitrijus Dmitrukas

**Dmitrijus Dmitrukas** (*Dmitrij Dmitruk* ; g. 1997 m. birželio 9 d.) – futbolininkas iš Rusijos saugas. 

Kitados rungtyniavo Lietuvoje. Atstovo Alytaus „Dainavos“ ir Kėdainių „Nevėžio“ klubams.

## Karjera
Futbolą pradėjo žaisti gimtinėje. Atstovavo FK Tosno jaunimo komandai. Vėliau perėjo į FK Neva, žaidė FK Almaz-Antei.

Anksčiau jis jau yra žaidęs Lietuvoje, kuomet gynė Alytaus „Dainavos“ garbę. 2019 m. trumpai žaidė Pirmoje lygoje. Per penkias rungtynes įvarčių nepelnė.

Sankt Peterburgo „Core“ klubui atstovavo nuo 2020 m. iki 2021 m. vasaros. 

### [[FK Nevėžis Kėdainiai|Kėdainių „Nevėžis“]]
Nuo 2021 m. vasaros atstovavo Kėdainių „Nevėžio“ klubui, kuris debiutavo A lygoje. 

2021 m. liepos 17 d. debiutavo rungtynėse prieš Kauno rajono „Hegelmann Litauen“ futbolo klubą, kurias kėdainiečiai pralaimėjo 0:2. Žaidė ir 2021 m. liepos 31 d. rungtynėse prieš FC Hegelmann Litauen. Galutinis rezultatas buvo triuškinantis: kauniečiai nugalėjo 6:0.

## Statistika
; A lygos statistika.

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* Transfermarkt
* FFSPB (žaidėjo profilis)
Mario Pavelic

**Marijus Paveličius** (*Mario Pavelic*,  g. 1993 m. rugpjūčio 19 d.) – bosnių kilmės futbolininkas iš Austrijos, gynėjas, rungtyniavęs „Žalgirio“ futbolo klube.

M. Paveličiaus šeima kilusi iš Bosnijos ir Hercegovinos. Kitados atstovavo įvairaus amžiaus Austrijos jaunimo rinktinėms.

## Karjera
Atstovavo SK Rapid Wien klubo pagrindinei ir jaunimo ekipoms. 

Vėliau persikėlė į Kroatiją, „Rijeka“ klubą. Buvo skolinamas norvegų „Sarpsborg“ klubui ir austrų „Admira Wacker“.

Nuo 2020 m. žaidė Wolfsberger AC. Bundeslygoje sužaidė dešimt rungtynių.

### FK Žalgiris
#### 2021 m.
2021 m. rugpjūčio mėn. pranešta, kad prie „Žalgirio“ futbolo klubo prisijungė gynėjas iš Austrijos.

2021 m. rugpjūčio 9 d. debiutavo A lygos rungtynėse prieš Gargždų „Bangą“. Pasirodė startinėje sudėtyje, o po pirmojo kėlinio buvo pakeistas. Šios rungtynės buvo išskirtinės tuo, kad vyr. treneris Vladimiras Čeburinas startinėje sudėtyje nerado vietos lietuviams. Rungtynes pradėjo vien legionieriai.

2021 m. rugsėjo 29 d. LFF taurės turnyro pusfinalio rungtynėse prieš FC Hegelmann Litauen pelnė įvartį ir svariai prisidėjo prie triuškinančios žalgiriečių pergalės rezultatu 4:0.

#### 2022 m.
2022 m. A lygoje sužaidė 27 rungtynes, atstovavo klubui LFF taurės bei Europos žemyno turbyruose.

#### 2023 m.
2023 m. sausio 28 d. tapo žinoma, kad žaidėjas ir toliau atstovaus klubui.

2023 m. balandžio 1 d. pelnė įvartį A lygos rungtynėse prieš „Sūduvos“ klubą. Tai buvo pirmasis žaidėjo įvartis A lygoje.

2023 m. spalio 25 d. tapo žinoma, kad žaidėjas palieka klubą.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su HNK Rijeka
* Kroatijos taurė: 2019 m.

; su FK Žalgiris
* **[[A lyga|A lygos]] čempionas: [[2021 m. A lyga|2021]], [[2022 m. A lyga|2022]] m.
* **LFF taurės laimėtojas''': 2021, 2022 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
2021–2022 m. Premyer Liqası

**[[2021]]–[[2022]] m. [[Premyer Liqası]]** – Azerbaidžano aukščiausioji futbolo lyga. 

Sezonas prasidėjo 2021 m. rugpjūčio 14 d., o baigėsi 2022 m. gegužės 22 d.

## Turnyrinė lentelė
*  **[[Qarabağ FK]]** tapo čempionais.

; 2021–2022 m. Azerbaidžano futbolo taurės turnyras
* Finalo rungtynės įvyko 2022 m. gegužės 27 d. Gabalos miesto stadione.
-------

* 🏆 Qarabağ palaužė varžovus tik baudinių serijos metu ir iškovojo šalies futbolo taurę.
-----

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurės finalai
: 2021–2022 m. sezonas pagal RSSSF
* Soccerway duomenų bazė:
: 2021–2022 m. Premjer lyga
: 2021–2022 m. Pirma lyga
: 2021–2022 m. taurės turnyras
Peterhofas

**Peterhofas** ( <  'Petras' + *hof* 'rūmai') – Rusijos miestas, esantis 29 km į vakarus nuo Sankt Peterburgo (priklauso kaip atskiras miestas). Svarbus turistinis, mokslinis ir kultūrinis Rusijos centras.

## Istorija

Peterhofą 1705 m. įkūrė Petras I; buvo caro rezidencija. Miesto teisės nuo 1762 m. Peterhofas buvo svarbi Rusijos imperatorių vasarinė rezidencija. 1849–1923 m. miestas buvo apskrities centru. Po 1917 m. Spalio perversmo rūmų ir parko ansamblis nacionalizuotas, paverstas muziejumi. Per Antrajį pasaulinį karą Peterhofas buvo okupuotas Vokietijos kariuomenės ir sugriautas, vėliau atstatytas. Ansamblis atkurtas pagal 1945 m. parengtą projektą. 1944–1997 m. miestas vadinosi ***Petrodvorecu***.

## Šaltiniai
Jefferson Reis de Jesus

**Žefersonas Reisas de Žesušas** (*Džefersonas* arba *Jefferson Reis de Jesus*; g. 1995 m. lapkričio 8 d.) – futbolininkas iš Brazilijos, saugas. Žaidė Lietuvoje: 2021 m. atstovavo „Džiugo“ klubui, o 2022 m. – Gargždų „Bangai“.

## Karjera
* Įvairūs klubai Brazilijoje: Maringá Futebol Clube, Operário Futebol Clube, Agremiação Sportiva Arapiraquense (ASA);
* 2018–2019 m. Armėnijoje Alashkert FC;
* 2019–2020 m. Irane „Machine Sazi“ futbolo klube;
* 2021 m.: Telšių „Džiugas“ (A lyga)
* 2022 m.: FK Banga (A lyga)
Profesionalo karjerą saugas pradėjo gimtinėje; buvo išvykęs ir bandė laimę Armėnijoje Alashkert FC, bei Irane „Machine Sazi“ futbolo klube. 2021 m. atvyko į Lietuvą.

### FC Džiugas
2021 m. pranešta, kad sutartis buvo pasirašyta su A lygos debiutantais Telšių „Džiugo“ klubu.

2021 m. liepos 3 d. debiutavo rungtynėse prieš FC Hegelmann Litauen. Žaidėjas vėliau gavo traumą ir kurį laiką nerungtyniavo.

Į rikiuotę sugrįžo liepos 30 d. rungtynėse prieš Bangą, kuriose gavo geltoną kortelę.

2021 m. spalio 22 d. pranešta, kad su žaidėju nutraukiama sutartis abipusiu susitarimu. Brazilas buvo registruotas 10 rungtynių, tačiau sužaidė šešeriose.

### FK Banga
2022 m. sausio mėn. pranešta, kad pasirašyta sutartis ir žaidėjas atstovaus Gargždų „Bangos“ klubui 2022 m. sezone.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* 
* 

* alyga.lt svetainė 
* soccerway
* lietuvosfutbolas.lt
* Transfermarkt
* fcdziugas.lt
Latvija 2020 m. vasaros olimpinėse žaidynėse

**[[Latvija]]i [[2020 m. vasaros olimpinės žaidynės]]** buvo aštuntos iš eilės vasaros olimpinės žaidynės ir dvyliktos istorijoje.

Aukso medalius pelnė šalies 3x3 vyrų krepšinio rinktinė, finale nugalėjusi Rusijos olimpinio komiteto komandą.

Rugpjūčio 3 d. bronzos medalį šaliai laimėjo sunkiaatletis Artūrs Plēsnieks.

## Medalininkai

## Sportininkai
Latvijai atstovavo šių sporto šakų sportininkai:

## Šaltiniai
Antroposofinė medicina

**Antroposofinė medicina** – integratyviosios medicinos forma, 1920 m. sukurta Rudolfo Šteinerio (1861–1925 m.) ir Itos Vegman (1876–1943 m.). Medicina remiasi okultinėmis sąvokomis ir Šteinerio dvasine filosofija – antroposofija. Naudojami įvairūs gydymo metodai, pagrįsti antroposofiniais principais: masažas, mankšta, konsultavimas ir kiti. Antroposofinė medicina praktikuojama 80 šalių, daugiausia centrinėje Europoje.

Daugelis vaistų, naudojamų antroposofinėje medicinoje, yra itin praskiestos medžiagos, panašios į homeopatines. Kai kurie antroposofiniai gydytojai priešinasi vaikų skiepijimui, ir tai sukelia ligų protrūkių, kurių galima išvengti skiepijantis.

Antroposofinė medicina keliais atžvilgiais nukrypsta nuo pagrindinių biologinių principų. Antroposofinėje medicinoje taip pat manoma, kad ankstesni pacientų gyvenimai gali turėti įtakos jų ligai ir kad ligos eiga priklauso nuo karminio likimo. Kai kurie medicinos profesoriai (pvz.: Edzardas Ernstas ir kiti) antroposofinę mediciną laiko pseudomokslu.

## Metodai
Antroposofiniai vaistai gaminami pagal senovinius alchemijos ir homeopatijos principus, nesusijusius su mokslu, kuriuo grindžiama šiuolaikinė farmakologija. Ruošiant vaistus kristalizacijos metu susidarę modeliai aiškinami, pagal tai į kokią „eterinę jėgą“ jie labiausiai panašūs. Dauguma antroposofinių preparatų yra labai praskiesti, kaip ir homeopatiniai vaistai. Nors jie savaime yra visiškai nekenksmingi, jų naudojimas vietoj įprastinės medicinos priemonių sunkių ligų gydymui gali sukelti rimtų neigiamų pasekmių.

Antroposofinė medicina taip pat apima:

* Antroposofinę slaugą
* Konsultavimą
* Euritmiją, teigiama turinčią įtakos „vidinio gyvenimo funkcijoms“ ir „sujungiančią kūną, sielą ir dvasią“.
* Išorines programas
* Ritminius masažus.

## Šaltiniai
Wang Zongyuan

**Vang Dzongjuanas** (, g. 2001 m. spalio 24 d., Huangange) – Kinijos šuolių į vandenį sportininkas, 2020 m. vasaros olimpinių žaidynių čempionas.

## Biografija
2018 m. dalyvavo pasaulio jaunimo čempionate. Vaikinų šuoliuose nuo 3 m tramplino Kinijos atstovas liko 5-as, o vaikinų šuoliuose nuo 1 m tramplino iškovotas aukso medalis.

2019 m. pasaulio vandens sporto čempionate tapo pasaulio čempionu nuo 1 m tramplino.

Savo debiutinėse 2020 m. vasaros olimpinėse žaidynėse Kinijos atstovas dalyvavo dvejose rungtyse. Vyrų šuoliuose nuo 3 m tramplino sportininkas pelnė sidabro medalį. Vyrų sinchroniniuose šuoliuose kartu su Xie Siyi įveikė visus priešininkus ir tapo olimpiniais čempionais.

## Šaltiniai
Andrejus Rubliovas

**Andrejus Rubliovas** (; 1360 m. – 1428 m. spalio 17 d.) – rusų tapytojas. Vienas žymiausių rusų religinės dailės kūrėjų. Maskvos mokyklos atstovas. Vienuolis.  Rusų stačiatikių bažnyčios 1988 m. kanonizuotas šventuoju.

## Biografija

Apie Andrejaus Rubliovo biografiją liko nedaug žinių. Spėjama, gimė Maskvos Didžiojoje Kunigaikštystėje ir kilęs iš amatininkų. Andrejus buvo dvasinis vardas, tikrasis vardas nežinomas. A. Rubliovas pirmą kartą paminėtas 1405 m. kaip Maskvos kremliaus Blagoveščensko soboro tapytojas. Mirė Maskvoje.

## Šaltiniai
Gėlų futbolas

**Gėlų futbolas** (, , sutrumpintai *Peil* arba *Caid*), paprastai Airijoje vadinamas futbolu arba „gah“ – komandinė airių sporto šaka. Gėlų futbolas žaidžiamas tarp dviejų komandų stačiakampėje aikštėje ant žolės. Aikštėje vienu metu žaidžia po 15 kiekvienos komandos žaidėjų. Žaidimo tikslas yra spiriant arba smūgiuojant kamuoliu pataikyti į kitos komandos vartus (3 taškai) arba pataikant tarp dviejų vertikalių stulpų, esančių virš vartų maždaug 2,5 m aukštyje virš žemės (1 taškas).

Žaidimas pradedamas į aikštę išmetant kamuolį, primenantį tinklinio. Žaidimo metu kamuolys gali būti nešamas, varomas, spiriamas, perduodamas rankomis arba numetamas, o vėliau spardomas aukštyn į rankas. Žaidimo metu taškus galima pelnyti dviem būdais – taškais ir įvarčiais. Taškas yra skiriamas už spyrį arba perdavimą ranka per skersinį, esantį virš vartų. Apie pelnytą tašką praneša teisėjas, iškeldamas baltą vėliavą. Įvartis skiriamas už kamuolio įmušimą į tinklą, apie kurį signalizuoja teisėjas, iškeldamas žalią vėliavą. Gėlų futbolo žaidėju pozicijos yra panašios į futbolo. Komandą sudaro vienas vartininkas, šeši gynėjai, du vidurio saugai ir šeši puolėjai.

Gėlų futbolas yra viena iš keturių sporto šakų (bendrai vadinamų „Gėlų žaidynėmis“), kurias reguliuoja Gėlų atletikos asociacija (GAA), didžiausia sporto organizacija Airijos saloje. Kartu su herlingu ir kamogiu, gėlų futbolas yra viena iš nedaugelio išlikusių sporto šakų, kurios žaidėjams, treneriams ir vadovams griežtai draudžiama gauti bet kokios formos atlygį. Daugiausia gėlų futbolas žaidžiamas Airijos saloje, nors asociacija turi padalinius Didžiojoje Britanijoje, žemyninėje Europoje, Šiaurės Amerikoje, Afrikoje, Azijoje ir Australijoje.

Dublino *[[Croke Park]]* stadione kasmet yra rengiamas Visos Airijos gėlų futbolo čempionato finalas, į kurį susirenka virš 80 tūkstančių žmonių. Per metus Airijoje vyksta trys pagrindinės gėlų futbolo varžybos: Nacionalinės gėlų futbolo lygos varžybos ir Visos Airijos gėlų futbolo čempionatas vyksta tarp salos grafysčių, tuo tarpu Visos Airijos gėlų futbolo klubų čempionate varžosi atskiri futbolo klubai. Visos Airijos gėlų futbolo čempionatas laikomas prestižiškiausiu gėlų futbolo renginiu. Už Airijos ribų gėlų futbolas daugiausiai žaidžiamas tarp airių diasporos narių. *Gaelic Park* stadionas Niujorke yra didžiausia gėlų sporto arena už Airijos ribų.

GAA reguliuojamas gėlų futbolas yra tik vyrų sporto šaka. Vis dėlto, susijusią moterų gėlų futbolo sporto šaką reglamentuoja Moterų gėlų futbolo asociacija.

## Šaltiniai
Anne-Marie Rindom

**Anė Mari Rindom** (*Anne-Marie Rindom*, g. 1991 m. birželio 14 d.; Seleredo k., Rudersdalio sav.) – Danijos buriuotoja sportinėmis jachtomis, olimpinė čempionė.

## Biografija
2009 m. Rindom tapo pasaulio čempione buriavimo Europe klasės jachtomis.

Savo debiutinėse 2012 m. vasaros olimpinėse žaidynėse danė užėmė 13-ą vieta. 2015 m. sportininkė pirmą kartą tapo Laser Radial klasės pasaulio čempione.

2016 m. vasaros olimpinėse žaidynėse Rindom dalyvavo moterų vienviečių jachtų varžybose. Sportininkė laimėjo vieną iš dešimties plaukimų ir užėmė 7-ą vietą finaliniame plaukime. Iš viso surinkusi 71-ą tašką Danijos atstovė pelnė bronzos medalį.

2020 m. vasaros olimpinėse žaidynėse Danijos atstovė startavo moterų Laser Radial varžybose. Sportininkė laimėjo vieną iš dešimties plaukimų ir užėmė 7-ą vietą finaliniame plaukime. Iš viso surinkusi 78-is baudos taškus Anne-Marie Rindom tapo olimpine čempione. Sportininkė tapo pirmąją Danijos atstove laimėjusia Laser Radial klasės olimpinį auksą.

## Šaltiniai
Amintoras

**Amintoras**（) – graikų mitologijos personažas; pasak Homero, buvęs Ormeno iš Eleono (Tesalija) sūnus. Autolikas įsibrovęs į jo namą ir pavogęs nuostabųjį šalmą; vėliau šalmas atitekęs Merionui, šis jį dėvėjęs per Trojos karą.

Amintoras susilaukęs Krantoro, Euaemono, Astidamėjos ir Foiniko. Pastarasis buvęs Amintoro prakeiktas ir išvytas už tai, kad motinos Kleobulės ar Hipodamėjos pakurstytas neteisėtai santykiavęs su tėvo meiluže. Apolodoras mini, kad Amintoras apakinęs savo sūnų Foiniką; Amintoras buvęs Ormenijo karalius, jį užmušęs Heraklis. Tai šis padaręs dėl to, kad Amintoras nedavęs jam kelio per savo valdas ir dukters Astidamėjos rankos.

Anot Ovidijaus, Amintoras dalyvavęs Kalidono šerno medžioklėje; jis buvęs dolopų karalius. Amintorą nugalėjęs Pelėjas, įkaitu jam Amintoras davęs sūnų Krantorą.

## Išnašos
Marit Bouwmeester

**Marit Baumester** (*Marit Bouwmeester* g. 1988 m. birželio 17 d.) – Nyderlandų buriuotoja sportinėmis jachtomis, olimpinė čempionė.

## Biografija
2011 m. Bouwmeester tapo pasaulio čempione buriavimo Laser Radial klasės jachtomis.

Savo debiutinėse 2012 m. vasaros olimpinėse žaidynėse olandė užėmė 2-ą vieta. 2014 m. sportininkė antrą kartą tapo Laser Radial klasės pasaulio čempione.

2016 m. vasaros olimpinėse žaidynėse Bouwmeester dalyvavo moterų vienviečių jachtų varžybose. Sportininkė laimėjo vieną iš dešimties plaukimų ir užėmė 6-ą vietą finaliniame plaukime. Iš viso surinkusi 61-ą tašką Nyderlandų atstovė pelnė aukso medalį. Sportininkė tapo pirmąją olimpine Laser Radial čempione iš Nyderlandų.

2020 m. vasaros olimpinėse žaidynėse Bouwmeester atstovė startavo moterų Laser Radial varžybose. Sportininkė laimėjo vieną iš dešimties plaukimų ir užėmė 6-ą vietą finaliniame plaukime. Iš viso surinkusi 83-is taškus Nyderlandų atstovė pelnė bronzos medalį.

## Šaltiniai
2021–2022 m. Ligat ha'Al

**2021–2022 m. Ligat ha'Al** – Izraelio aukščiausioji futbolo lyga. Sezonas prasidėjo 2021 m. rugpjūčio 28 d., baigėsi 2022 m. gegužės 22 d. Rungtyniavo 14 klubų.

Dėl rėmimo sutarčių dar žinoma kaip **2021–2022 m. Ligat Tel Aviv Stock Exchange**.

## Formatas
* Pirmame etape komandos susitiko po du kartus. Tada lyga buvo skeliama pusiau.
* Stipriųjų grupė sužaidė papildomą ratą dėl čempionų titulo.
* Silpnųjų grupėje buvo sužaistas papildomas ratas dėl išlikimo.

## Lietuviai
* Čempionate žaidė lietuviai Džiugas Bartkus, Ernestas Šetkus.

## Turnyrinė padėtis
### I etapas

### II etapas
#### I finalas
*  **[[Maccabi Haifa]]** tapo čempionais.

#### II finalas

* Dvi paskutines vietas užėmusios ekipos iškrito į 2022–2023 m. Liga Leumit.

## Taip pat skaitykite
* 2021–2022 m. Liga Leumit

## Išnašos

## Nuorodos
* Flashscore Izraelio lygos rezultatai
* RSSSF duomenų bazė
Kahena Kunze

**Kahena Kuncė** (*Kahena Kunze*, g. 1991 m. kovo 12 d., San Paule) – Brazilijos 49er klasės buriuotoja, olimpinė čempionė.

## Biografija
2010 m. pasaulio 470 klasės buriavimo čempionate užimta 7-oji vieta. 2013 m. pirmą kartą pelnė medalį pasaulio 49er FX klasės čempionate užėmusi antrąją vietą. 2014 m. brazilė tapo pasaulio čempione. 2015 m. Panamerikos žaidynių vicečempionė.

Savo debiutinėse 2016 m. vasaros olimpinėse žaidynėse Grael kartu su Martine Grael dalyvavo pirmą kartą olimpiadoje vykusiose 49er FX klasės varžybose. Sportininkės laimėjo dvejus iš dvylikos plaukimų bei nugalėjo finalinį plaukimą. Surinkusios 48-is baudos taškus brazilės tapo pirmosiomis olimpinėmis čempionėmis šioje burluočių klasėje.

2019 m. Panamerikos žaidynių čempionė.

2020 m. vasaros olimpinėse žaidynėse Grael kartu su Martine Grael grįžo ginti čempionių titulų. Brazilijos atstovės laimėjo du iš dvylikos plaukimų ir liko trečios finalinėje regatoje. Surinkusios 76-is taškus sportininkės antrą kartą tapo olimpinėmis čempionėmis.

## Šaltiniai
Ancilė

**Ancilė** () – iš dangaus nukritęs skydas romėnų mitologijoje. Pasakojama, kad Romos karaliaus Numos Pompilijaus įsakymu buvo padirbdinta dar 11 tokių skydų. Taip sumažėjusi tikimybė, kad būsiąs pavogtas tikrasis skydas. Karaliui nimfa Egerija buvo išpranašavusi, jog tol, kol nebus prarastas šis skydas, tol egzistuos Romos miestas.

Ant Palatino, vienos iš septynių Romos kalvų, būta šventyklos, kur žyniai salijai saugojo skydus. Kasmet kovo mėnesį salijai skydus nešiodavo po miestą (tai darydami žyniai šokdavo ir dainuodavo); kovo mėnesiui pasibaigus, skydai būdavo grąžinami šventyklon.

## Išnašos
Miguel Moreira

**Migelis Moreira** ( g. 1984 m. spalio 6 d.) – Portugalijos futbolo specialistas, futbolo treneris. Turi UEFA PRO licenciją.

Dirbo Lietuvoje: nuo 2021 m. rugpjūčio vadovavo „Riterių“ klubui, o nuo 2022 m. balandžio 11 d. Marijampolės „Sūduvai“.

## Biografija
**Migelis Moreira** – Portugalijos jaunių ir jaunimo rinktinių žaidėjas, kuris anksti baigė futbolininko karjerą ir ėmėsi trenerio veiklos.

### Žaidėjo karjera
Žaidė Salgeiros jaunimo ekipose nuo 1998 m., o 2002 m. perėjo į Gondomar. 2003/04 m. atstovavo SC Rio Tinto.

### Trenerio darbas
Spėjo padirbti Lisabonos „Sporting“ (Portugalija), „Vasco da Gama“ (Brazilija), „Pacos Ferreira“ (Portugalija) klubų sistemose.

2021 m. vasarą atvyko į Lietuvą ir tapo vyr. treneriu Vilniaus „Riterių“ futbolo klube. Tai pirmasis kartas jo trenerio karjeroje, kai buvo patikėtas vyriausiojo trenerio postas. 2021 m. rugpjūčio 2 d. naujasis treneris buvo pristatytas komandai. Jis pakeitė iki tol laikinuoju treneriu dirbusį Valdą Trakį. 

2021 m. rugpjūčio 6 d. debiutavo A lygos rungtynėse prieš Kauno Žalgirį kaip vyr. treneris.

2021 m. rugpjūčio 18 d. pasirodė interviu su treneriu, kuriame papasakojo apie savo tikslus „Riterių“ klube.

2021 m. lapkričio 30 d. pasirodė pranešimai, kad treneris palieka klubą. M. Moreira ekipai vadovavo trylikoje „Optibet A lygos“ rungtynių. Buvo iškovotos trys pergalės, aštuonis kartus sužaista lygiosiomis ir dviejose rungtynėse patirti pralaimėjimai. Paskutinėse sezono rungtynėse FK Riteriai rezultatu 6:0 sutriuškino Kėdainių „Nevėžį“.

2022 m. balandžio 11 d. pristatytas naujasis „Sūduvos“ klubo treneris. Juo tapo M. Moreira.

2022 m. spalio 20 d. tapo žinoma, kad FK Sūduva atsisveikino su vyr. treneriu.

## Pasiekimai

### Komandiniai

### Asmeniniai
**[[FK Sūduva]]**
* 2022 m. gegužės mėn. geriausias treneris.

## Išnašos

## Nuorodos
* Soccerway 
* Transfermarkt (FK Riteriai)
* playmakerstats.com 
* zerozero.pt
Artūrs Plēsnieks

**Artūras Plesniekas** (*Artūrs Plēsnieks*, g. 1992 m. sausio 21 d., Duobelėje) – Latvijos sunkiaatletis, olimpinis prizininkas.

## Biografija
2010 m. pasaulio čempionate užimta 10-oji vieta. Savo debiutinėse 2012 m. vasaros olimpinėse žaidynėse latvis išrovė 175 kg ir išstūmė 215 kg. Susumavus visus taškus Latvijos atstovas užėmė 5-ąją vietą.

2013 m. Europos čempionate iškovotas bronzos medalis. 2015 m. pasaulio čempionate su 405 kg rezultatu pelnytas bronzos medalis 2016 m. Plēsnieks tapo Europos čempionu. 2016 m. vasaros olimpinių žaidynių vyrų iki 105 kg svorio klasėje latvis pasiekė 399 kg rezultatą ir užėmė 8-ą vietą.

2017 m. pasaulio čempionato sidabro medalininkas.

2020 m. vasaros olimpinėse žaidynėse Plēsnieks startavo svorio kategorijoje iki 109 kg. Rovimo rungtyje latvis su 180 kg buvo penktas, o stūmime pasiekė antrą rezultatą su 230 kg. Susumavus abiejų rungčių rezultatus latvis su nauju asmeniniu rekordu (410 kg) iškovojo bronzos medalį.

## Šaltiniai
Ibrahim Olaosebikan

**Ibrahimas Olaosebikanas** (*Ibrahim Abiodun Olaosebikan*; g. 2000 m. balandžio 19 d.) – Nigerijos futbolininkas, saugas.

## Karjera
### „Hegelmann“ klubas
#### 2021 m. sezonas
2021 m. atvyko į Lietuvą. Atstovavo FC Hegelmann Litauen klubui, kuris debiutavo A lygoje. Žaidė ir dublerių ekipoje, kurie dalyvavo Antros lygos pirmenybėse.

2021 m. kovo 12 d. rungtynėse prieš „Sūduvą“ debiutavo A lygoje. Pasirodė po keitimo pačioje rungtynių pabaigoje ir oficialiai sužaidė vos minutę.

2021 m. gegužės 22 d. LFF taurės rungtynėse prieš prieš „Atmosferą“ pasižymėjo įvarčiu ir svariai prisidėjo prie HL pergalės rezultatu 3:0.

2021 m. liepos 31 d. rungtynėse prieš „Nevėžį“ pasižymėjo įvarčiu ir prisidėjo prie varžovų sutriuškinimo rezultatu 6:0.

Antroje lygoje įvarčiais pasižymėjo 2021 m. balandžio 9 d. rungtynėse prieš FA Šiauliai B; bei gegužės 1 d. rungtynėse prieš Viltį.

2021 m. rugpjūčio 22 d. rungtynėse prieš Vilniaus „Žalgirį“ pasirodė po keitimo 72 min. ir pasižymėjo įvarčiu 84 min., po kurio kauniečiai išsiveržė į priekį, tačiau persvaros išlaikyti nepavyko. Galutinis rungtynių rezultatas 1:1.

#### 2022 m. sezonas
2022 m. liepos 16 d. pelnė įvartį rungtynėse prieš Jonavos klubą. Po jo įvarčio rezultatas tapo 4:0. Galutinis rungtynių rezultatas 6-0.

2023 m. sausio 17 d. tapo aišku, kad žaidėjas palieka klubą.

### „Sūduvos“ klubas
2023 m. vasario 6 d. tapo žinoma, kad atstovaus „Sūduvos“ klubui.

2023 m. kovo 5 d. įvyko debiutas A lygos rungtynėse prieš FK Kauno Žalgiris. Žaidėjas pasirodė po keitimo ir žaidė iki finalinio švilpuko.

2023 m. liepos 29 d. pasižymėjo pelnydamas įvartį A lygos rungtynėse prieš „Džiugo“ klubą.

2023 m. spalio 25 d. pasižymėjo įvarčiu A lygos rungtynėse prieš FA Šiauliai ir svariai prisidėjo prie marijampoliečių pergalės rezultatu 2:0.

### „Brera“ klubas
2024 m. sausio mėn. tapo žinoma, kad žaidėjas keliasi į Strumicos „Brera“ (Šiaurės Makedonija). 2024 m. kovo 31 d. pasižymėjo įvarčius rungtynėse prieš FK Rabotnički. Strumicos „Brera“ *([[Akademija Pandev]])* nugalėjo varžovus rezultatu 2-1.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive